CELEX: C2007/269/67
Language: mt
Date: 2007-11-10 00:00:00
Title: Kawża C-436/07 P: Appell imressaq fl- 14 ta' Settembru 2007 mill-Kummissjoni tal-Komunitajiet Ewropej kontra s-sentenza mogħtija mill-Qorti tal-Prim Istanza tal-Komunitajiet Ewropej fit- 12 ta' Lulju 2007 fil-kawża T-312/05, Il-Kummissjoni tal-Komunitajiet Ewropej vs Efrosyni Alexiadou

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/39
            
         Appell imressaq fl-14 ta' Settembru 2007 mill-Kummissjoni tal-Komunitajiet Ewropej kontra s-sentenza mogħtija mill-Qorti tal-Prim Istanza tal-Komunitajiet Ewropej fit-12 ta' Lulju 2007 fil-kawża T-312/05, Il-Kummissjoni tal-Komunitajiet Ewropej vs Efrosyni Alexiadou
   (Kawża C-436/07 P)
   (2007/C 269/67)
   Lingwa tal-kawża: Il-Grieg
   Partijiet
   
      Appellanti: Il-Kummissjoni tal-Komunitajiet Ewropej (rappreżentant: D. Triantafyllou)
   
      Parti oħra fil-kawża: Efrosyni Alexiadou
   Talbiet ta' l-appellanti
   
               —
            
            
               tannulla s-sentenza tal-Qorti tal-Prim'Istanza tal-Komunitajiet Ewropej tat-12 ta' Lulju 2007, fil-kawża T-312 /05, Il-Kummissjoni vs E. Alexiadou, innotifikata lill-Kummissjoni fit-18 ta' Lulju 2007;
            
         
               —
            
            
               tilqa' t-talbiet tal-Kummissjoni, kif inhuma fformulati fir-rikors tagħha;
            
         
               —
            
            
               tikkundanna lill-konvenuta fl-appell tbati l-ispejjez ta' l-appell u dawk tal-proċedura fl-ewwel istanza.
            
         Motivi u argumenti prinċipali
   Il-Qorti tal-Prim'Istanza interpretat b'mod żbaljat il-kundizzjonijiet ġenerali tal-kuntratt (liġi tal-partijiet) u b'mod partikolari dik dwar il-verifika finanzjarja, li tirreferi għal verifika flessibbi bħala sempliċi għażla. Klawżola oħra, invokata ex officio mill-Qorti tal-Prim'Istanza, lanqas biss tagħmel riferiment għal verifika, minkejja li tikkonċerna eżekuzzjoni żbaljata tal-kuntratt. B'dan il-mod, l-obbligu li ssir verifika huwa indipendenti mill-klawżola kuntrattwali invokata.
   Fi kwalunkwe każ, huwa impossibili li tintalab verifika finanzjarja jekk din ma jkollhiex suġġett reali, peress li ħadd m'huwa obbligat jagħmel l-impossibbli u peress li l-klawżoli kuntrattwali għandhom jiġu interpretati b'mod li jkollhom effett prattiku.
   Il-prinċipju ta' amministrazzjoni tajba tal-baġit jimponi lill-Kummissjoni li ma tagħmilx verifiki għal xejn. Il-Qorti tal-Prim'Istanza eskludiet mill-ewwel l-applikazzjoni tal-prinċipji ta' bona fede u ta' prattika kummerċjali tajba li setgħu jiggwidha fl-interpretazzjoni tagħha.
   Peress li ddeċidiet fil-kontumaċja, il-Qorti tal-Prim'Istanza ma setgħetx tikkritika lill-Kummissjoni li ma spjegatx uħud mill-argumenti tagħha (b'mod partikolari dawk spjegati fil-paragrafu eżatt qabel dan) mingħajr ma tikser il-prinċipju tad-dritt għal protezzjoni ġudizzjarja.